pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“อลงกรณ์” พอใจผลการเยือนลาวเพิ่มการขนส่งสินค้าเกษตรบนเส้นทางรถไฟ “จีน-ลาว”
วันเสาร์ที่ 23 เมษายน 2565
“อลงกรณ์” พอใจผลการเยือนลาวเพิ่มการขนส่งสินค้าเกษตรบนเส้นทางรถไฟ “จีน-ลาว”
“อลงกรณ์” พอใจผลการเยือนลาวเพิ่มการขนส่งสินค้าเกษตรบนเส้นทางรถไฟ “จีน-ลาว” จับมือท่าบกท่านาแล้งเคลียร์ปัญหาคอขวด ตั้งเป้าร่นเวลาขนส่งจากเวียงจันทน์ถึงคุนหมิงไม่เกิน 2 วัน ภายใต้นโยบายอีสานเกตเวย์เชื่อมไทยเชื่อมลาวเชื่อมโลก
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยวันนี้ (23 เม.ย) ภายหลังจากเสร็จสิ้นภารกิจการเยือนสปป.ลาว ระหว่างวันที่ 21 - 22 เมษายน 2565 ว่า พอใจต่อผลการเจรจาความร่วมมือกับบริษัทเวียงจันทน์โลจิสติกส์ปาร์ คและบริษัทท่าบกท่านาแล้งในการเพิ่มศักยภาพระบบรถไฟ “ลาว-จีน” ในการขนส่งสินค้าเกษตรเพิ่มขึ้นและแก้ปัญหาคอขวดของระบบโลจิสติกส์
ทั้งนี้ กระทรวงเกษตรและสหกรณ์โดย ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มีนโยบายอีสานเกตเวย์เชื่อมไทย เชื่อมลาว เชื่อมโลก โดยความร่วมมือระหว่าง 3 ประเทศ ได้แก่ ไทย-ลาว-จีน ในการพัฒนาการขนส่งระบบใหม่คือรถไฟลาว-จีนให้เป็นเส้นทางสําคัญสําหรับการค้าระหว่างประเทศ ด้วยระบบโลจิสติกส์ผสมผสาน “ราง-รถ” (Multi Modal Trasportation) ในการขนส่งสินค้าต่างๆ โดยเฉพาะสินค้าเกษตรจากไทยไปสู่จีน เอเซียกลาง ตะวันออกกลางและยุโรปภายใต้การทํางานเชิงรุกร่วมกันระหว่างภาครัฐและภาคเอกชน
นายอลงกรณ์ กล่าวต่อไปว่า การเจรจากับนายจันทอน สิทธิชัย ประธานบริหารบริษัทเวียงจันทน์โลจิสปาร์ค (VLP) และคณะผู้บริหารบริษัทท่าบกท่านาแล้ง ร่วมกับนายสุวิทย์ รัตนจินดา ประธานสมาพันธ์ผู้ให้บริการโลจิสติกส์ไทยและนายณฐกร สุวรรณธาดา คณะทํางานที่ปรึกษารัฐมนตรีเกษตรและสหกรณ์ที่นครหลวงเวียงจันทน์ได้เห็นพ้องต้องกันในการเพิ่มขบวนรถไฟ การเพิ่มตู้สินค้า การอํานวยความสะดวกการขนส่งสินค้าผ่านแดน การเชื่อมโยงท่าบกท่านาแล้วกับสถานีเวียงจันทน์ใต้ การพัฒนาสถานีขนถ่ายสินค้า (ICD) การพัฒนาระบบการจองขบวนรถสินค้าและการเพิ่มตู้คอนเทนเนอร์และการเปิดบริการด่านตรวจโรคพืชที่ด่านรถไฟโมฮ่าน ภายในเดือนมิถุนายนหรือพฤษภาคมปีนี้ จะทําให้การขนส่งผลไม้ภายใต้พิธีสารไทย-จีนด้วยระบบรางสะดวกรวดเร็วมากขึ้นโดยจะใช้เวลาเพียง 1 - 2 วันจากเวียงจันทน์ถึงคุนหมิง รวมไปถึงข้อเสนอเพิ่มเติมเรื่องการพัฒนาระบบเอกสารอีเล็กทรอนิคส์ระหว่างด่านหนองคายกับท่าบกท่านาแล้งเพื่อแก้ปัญหาความล่าช้าของพิธีการเอกสารและการจราจรที่ติดขัดบริเวณพรมแดนซึ่งเป็นปัญหาคอขวดมานานโดยจะเร่งดําเนินการให้เร็วที่สุดรวมทั้งข้อเสนอให้เปิดด่าน 24 ชั่วโมงโดยจะรายงานผลการเจรจาให้กับดร.เฉลิมชัย ศรีอ่อน รัฐมนตรีว่าการกระทรวงเกษตรฯ นายจุรินทร์ ลักษณวิศิษฏ์ รัฐมนตรีพาณิชย์ รองนายกรัฐมนตรี และหน่วยงานที่เกี่ยวข้องต่อไป
นายอลงกรณ์และคณะยังได้ตรวจเยี่ยมท่าบกท่านาแล้ง โครงการเวียงจันทน์โลจิสติกส์ปาร์ค ระบบการยกตู้สินค้าขึ้นขบวนรถไฟของสถานีเวียงจันทน์ใต้ สถานีรถไฟนครหลวงเวียงจันทน์ (สถานีรถไฟความเร็วสูง) และการก่อสร้างสถานีรถไฟคําสวาทที่ประเทศไทยสนับสนุนงบประมาณซึ่งเป็นสถานีรถไฟโดยสารจากไทยไปถึงนครหลวงเวียงจันทน์และจากนครหลวงเวียงจันทน์มาไทยจากเดิมที่จะสิ้นสุดที่สถานีรถไฟท่านาแล้งเพื่อรองรับนักเดินทางและนักท่องเที่ยวจากไทย ลาว จีนและนานาประเทศในอนาคต.
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯพอใจ ผู้ประกอบการไก่แช่แข็งของไทยสามารถส่งสินค้าไปจีนได้พร้อมขอบคุณผู้มีส่วนเกี่ยวข้องช่วยติดตามผลักดันจนคืบหน้า
วันจันทร์ที่ 1 สิงหาคม 2565
โฆษกรัฐบาลเผย นายกฯพอใจ ผู้ประกอบการไก่แช่แข็งของไทยสามารถส่งสินค้าไปจีนได้พร้อมขอบคุณผู้มีส่วนเกี่ยวข้องช่วยติดตามผลักดันจนคืบหน้า
โฆษกรัฐบาลเผย นายกฯพอใจ ผู้ประกอบการไก่แช่แข็งของไทยสามารถส่งสินค้าไปจีนได้พร้อมขอบคุณผู้มีส่วนเกี่ยวข้องช่วยติดตามผลักดันจนคืบหน้า
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและยินดีกับความสําเร็จในการเจรจา ทําให้ปัจจุบันมีโรงงานผลิตและแปรรูปเนื้อสัตว์ปีกและผลพลอยได้ไก่แช่แข็งของไทยสามารถส่งสินค้าไปจีนได้แล้วจํานวน 20 แห่ง ทั้งนี้กรมความปลอดภัยอาหารเพื่อการนําเข้าส่งออก สํานักงานการศุลกากรแห่งสาธารณรัฐประชาชนจีน (General Administration of Customs of the People's Republic China: GACC) ยกเลิกการระงับคุณสมบัติส่งออกจีนของบริษัทผู้ผลิตและแปรรูปเนื้อสัตว์ปีกและผลพลอยได้ไก่แช่แข็งของไทยเพิ่มอีกจํานวน 5 แห่ง
โฆษกประจําสํานักนายกรัฐมนตรีกล่าวเพิ่มเติมว่า ถือเป็นผลมาจากความจริงจังของรัฐบาล โดยพลเอก ประยุทธ์ จันทร์โอชา ที่เดินหน้าช่วยเหลือทุกปัญหาของเกษตรกร โดยครั้งนี้ เป็นความสําเร็จจากการเจรจาหารือความร่วมมือด้านการเกษตรระหว่างประเทศไทยและสาธารณรัฐประชาชนจีน ในการยกเลิกการห้ามนําเข้าสําหรับบริษัทไทยที่ได้ดําเนินการสอดคล้องตามข้อบังคับที่ทางสาธารณรัฐประชาชนจีนกําหนด มีการบริหารจัดการควบคุมคุณภาพมาตรฐานการผลิต และมีมาตรการควบคุมป้องกันการปนเปื้อนของเชื้อโรคโควิด-19 ในกระบวนผลิตสินค้าปศุสัตว์ ได้อย่างมีประสิทธิภาพ โดยผลสําเร็จดังกล่าวทําให้เกิดประโยชน์ส่งเสริมการค้าและพัฒนาความร่วมมือด้านการเกษตรอย่างเป็นรูปธรรมอีกทั้ง นายกรัฐมนตรียังเน้นย้ํานโยบายในการสนับสนุน และดูแลนักลงทุนทั้งไทยและต่างประเทศ โดยเฉพาะในช่วยการแพร่ระบาดของโควิด-19 ที่รัฐบาลได้ดําเนินการติดตามความร่วมมือ และออกมาตรการต่าง ๆ เช่น โครงการ Factory Sandbox เพื่อสร้างความมั่นใจและลดผลกระทบให้แก่ผู้ประกอบการ ให้สามารถดําเนินกิจการได้อย่างสะดวก
“นายกรัฐมนตรียินดี และขอบคุณทุกหน่วยงานที่เกี่ยวข้องที่ช่วยผลักดันเจรจากับจีนอย่างเต็มที่ มีการติดตาม ประเมินผลต่อเนื่อง ทําให้เกิดความคืบหน้าอย่างใกล้ชิด ส่งผลให้ผู้ประกอบการของไทยสามารถส่งออกไก่ไทยไปยังจีนเพิ่มได้ นับเป็นอีกหนึ่งความสําเร็จของทุกฝ่าย พร้อมกําชับให้ทุกฝ่ายเดินหน้าสร้างความมั่นใจให้กับประเทศผู้นําเข้ารายอื่นอย่างต่อเนื่องและเป็นไปตามหลักสากล ตามหลักการเศรษฐศาสตร์คู่กับสาธารณสุข” นายธนกรฯ กล่าว
รัฐบาลไทย-ข่าวทำเนียบรัฐบาล-รมว.เฮ้ง เผยข่าวดี ตลาดแรงงานไต้หวันเปิดแล้ว! พร้อมรับแรงงานภาคการผลิต และภาคก่อสร้างจำนวนมาก
วันอังคารที่ 21 มิถุนายน 2565
รมว.เฮ้ง เผยข่าวดี ตลาดแรงงานไต้หวันเปิดแล้ว! พร้อมรับแรงงานภาคการผลิต และภาคก่อสร้างจํานวนมาก
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงานมีนโยบายส่งเสริมการมีงานทําให้กับคนไทยทุกกลุ่มทั้งการทํางานอย่างมั่นคงภายในประเทศไทย
และการเพิ่มโอกาสของแรงงานไทยในต่างประเทศหลังสถานทั่วโลกเริ่มคลี่คลาย ซึ่งตลาดแรงงานไต้หวันเป็นอีก 1 ตลาดที่เริ่มเปิดรับแรงงานไทยกลับเข้าไปทํางานในประเทศ โดยข้อมูลจากสนร.ไทเปและเกาสงระบุว่า ตั้งแต่วันที่ 1 ต.ค. 64 - 16 มิ.ย. 65 มีนายจ้าง/สถานประกอบการ ทั้งสิ้นจํานวน 2,374 ราย ยื่นเอกสารขอจ้างแรงงานไทย จํานวน 20,195 ราย แบ่งเป็นแรงงานไทยภาคการผลิต 15,941 ราย ภาคก่อสร้าง 4,099 ราย ภาคเกษตร 83 ราย และผู้อนุบาล 67 ราย โดยหลังจากนี้คาดว่ายังมีความต้องการแรงงานทั้งภาคการผลิตและภาคก่อสร้างจํานวนมาก เนื่องจากไต้หวันมีการสร้างและพัฒนาระบบขนส่งมวลชนสาธารณะ ทั้งการก่อสร้างอาคารผู้โดยสาร อาคารท่าอากาศยานนานาชาติเถาหยวน รถไฟฟ้าสายสีเขียว และโรงไฟฟ้า
“ปัจจุบัน ไต้หวันมีมาตรการให้แรงงานต่างชาติ เมื่อเดินทางไปถึงจะต้องกักตัว 3 วัน และสังเกตอาการอีก 4 วัน รวมวันกักตัวเป็น 7วัน ตามมาตรการของศูนย์บัญชาการควบคุมโรคไต้หวัน (CECC)โดยเมื่อวันศุกร์ที่ผ่านมา (17 มิ.ย. 65) มีแรงงานไทย จํานวน 39 คน เดินทางไปทํางานเป็นพนักงานผลิตชิ้นส่วนอิเล็กทรอนิกส์กับนายจ้างต่างประเทศ Pan Jit International ซึ่งประกอบกิจการประเภทอุตสาหกรรม การผลิต ซ่อมแซมและติดตั้งเครื่องจักรกลไฟฟ้าหรืออิเล็กทรอนิกส์ โดยมีระยะเวลาการทํางาน 3 ปี มีรายได้เดือนละ 25,250 เหรียญไต้หวัน หรือประมาณ 29,886 บาท (ขึ้นอยู่กับอัตราแลกเปลี่ยนขณะนั้น) โดยก่อนเดินทางแรงงานทั้งหมดได้ผ่านการอบรมคนหางานก่อนการเดินทางไปทํางานต่างประเทศกับกรมการจัดหางาน และซื้อกองทุนเพื่อช่วยเหลือคนหางานไปทํางานในต่างประเทศ นอกจากนี้จะมีการจัดส่งแรงงานไทยไปทํางานภาคก่อสร้างในช่วงเดือนกรกฎาคม – สิงหาคม 2565 อีกกว่า 90 คน”รัฐมนตรีว่าการกระทรวงแรงงานกล่าว
ด้านนายไพโรจน์ โชติกเสถียร อธิบดีกรมการจัดหางานกล่าวว่า ขอฝากถึงแรงงานไทยทุกคนที่ประสงค์เดินทางไปทํางานไต้หวันและประเทศอื่นๆ เลือกเดินทางอย่างถูกต้องตามกฎหมาย ซึ่งมี 5 วิธี ได้แก่ บริษัทจัดหางานจัดส่ง กรมการจัดหางานจัดส่ง เดินทางด้วยตนเอง นายจ้างในประเทศไทยพาลูกจ้างไปทํางาน และนายจ้างในประเทศไทยส่งลูกจ้างไปฝึกงาน ซึ่งในกรณีของไต้หวัน มักเป็นการไปทํางานโดยบริษัทจัดหางานที่ได้รับอนุญาตจากกรมการจัดหางานเป็นผู้จัดส่ง ขอให้คนหางานตรวจสอบรายชื่อบริษัทจัดหางานที่ได้รับอนุญาต ทาง www.doe.go.th/ipd นอกจากนี้ยังแนะนําให้คนหางาน สมัครเป็นสมาชิกกองทุนเพื่อช่วยเหลือคนหางานไปทํางานในต่างประเทศ เพราะหากประสบปัญหาในต่างประเทศ อาทิ เจ็บป่วย ถูกเลิกจ้าง ถูกทอดทิ้งในต่างประเทศ ประสบปัญหาจากภัยสงคราม โรคระบาด หรือแม้กระทั่งเสียชีวิตในต่างประเทศ หลังตรวจสอบและพบว่ามีคุณสมบัติครบถ้วนตามหลักเกณฑ์สมาชิกกองทุนที่ยังอยู่ในความคุ้มครองจะได้รับสิทธิประโยชน์จากกองทุนเพื่อช่วยเหลือคนหางานไปทํางานในต่างประเทศ
รัฐบาลไทย-ข่าวทำเนียบรัฐบาล-ทีม One Home พม.บุรีรัมย์ ช่วยเหลือแล้ว หญิงป่วยซึมเศร้าพร้อมครอบครัวถูกฟ้องขับไล่ออกจากบ้าน
วันพฤหัสบดีที่ 3 มีนาคม 2565
ทีม One Home พม.บุรีรัมย์ ช่วยเหลือแล้ว หญิงป่วยซึมเศร้าพร้อมครอบครัวถูกฟ้องขับไล่ออกจากบ้าน
ทีม One Home พม.บุรีรัมย์ ช่วยเหลือแล้ว หญิงป่วยซึมเศร้าพร้อมครอบครัวถูกฟ้องขับไล่ออกจากบ้าน
วันที่ 2 มีนาคม2565เวลา 18.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เปิดเผยว่า ขณะนี้ ทีมเจ้าหน้าที่กระทรวง พม. One Home จังหวัดบุรีรัมย์ พร้อมหน่วยงานที่เกี่ยวข้อง ได้ลงพื้นที่เยี่ยมบ้านเพื่อเร่งให้ความช่วยเหลือหญิง อายุ 41 ปี ป่วยซึมเศร้าและมีอาการเครียดถึงขั้นเคยคิดสั้นหนีปัญหา เนื่องจากถูกนายทุนฟ้องขับไล่ออกจากบ้านที่อาศัยอยู่กับครอบครัว หลังจากนําโฉนดบ้าน - ที่ดินไปขายฝากเพื่อใช้หนี้ธนาคาร โดยศาลมีคําสั่งให้ย้ายออกจากบ้านภายในวันที่ 4 มี.ค. 65 ในเบื้องต้น ได้จัดหาที่อยู่อาศัยในศูนย์พักพึ่งแก่ผู้ประสบปัญหาทางสังคมและดําเนินเรื่องขอเงินสงเคราะห์เพื่อบรรเทาความเดือดร้อนเฉพาะหน้าอีกทั้งช่วยตรวจสอบเอกสารสิทธิ์ที่ดินในเขตพระราชกฤษฎีกา และเตรียมพิจารณาให้ความช่วยเหลือต่างๆ ตามภารกิจของกระทรวง พม. ต่อไป นอกจากนี้ เทศบาลตําบลบึงเจริญจะนําเรื่องเข้าสู่กระบวนการของศูนย์ยุติธรรมชุมชนและยุติธรรมจังหวัด และอําเภอบ้านกรวดที่จะให้คําปรึกษาแนะนําด้านกฎหมายและเป็นตัวกลางในการไกล่เกลี่ยผู้ถือครองที่ดินตามเอกสารสิทธิ์
สําหรับหญิงดังกล่าวอาศัยอยู่กับมารดา อายุ 72 ปี ในพื้นที่อําเภอบ้านกรวด จังหวัดบุรีรัมย์ พร้อมกับลูก 2 คน อายุ 20 ปี ทํางานรับจ้างอยู่จังหวัดชลบุรี และอายุ 14 ปี เรียนอยู่ชั้น ม.2 รวมทั้งหลานอีก 1 คน ต้องรับภาระเลี้ยงดูครอบครัว โดยประกอบอาชีพรับจ้างทั่วไป รายได้ไม่แน่นอน อีกทั้งยังต้องเข้ารับการรักษาที่โรงพยาบาลจิตเวชเป็นเวลา 7 - 8 ปี
รัฐบาลไทย-ข่าวทำเนียบรัฐบาล-กสร. ร่วมกับ IOM เปิดตัว คู่มือสำหรับภาคธุรกิจวิธีไกล่เกลี่ยข้อพิพาทแรงงาน มุ่งป้องกันและแก้ไขปัญหาการละเมิดสิทธิมนุษยชน
วันเสาร์ที่ 18 กันยายน 2564
กสร. ร่วมกับ IOM เปิดตัว คู่มือสําหรับภาคธุรกิจวิธีไกล่เกลี่ยข้อพิพาทแรงงาน มุ่งป้องกันและแก้ไขปัญหาการละเมิดสิทธิมนุษยชน
กสร. ร่วมกับ IOM ประเทศไทย จัดทําคู่มือสําหรับภาคธุรกิจวิธีไกล่เกลี่ยข้อพิพาทแรงงานภายใต้กฎหมายแรงงานไทย สนับสนุนการปฏิบัติตามหลักการชี้แนะแห่งสหประชาชาติว่าด้วยธุรกิจกับสิทธิมนุษยชน (UNGP) รวมถึงมาตรการการแก้ไขเยียวยาสําหรับแรงงานข้ามชาติ
นางโสภา เกียรตินิรชา รองอธิบดีและโฆษกกรมสวัสดิการและคุ้มครองแรงงาน (กสร.) เปิดเผยว่า กรมสวัสดิการและคุ้มครองแรงงาน ร่วมกับ องค์การระหว่างประเทศเพื่อการโยกย้ายถิ่นฐาน (IOM) ประเทศไทย จัดทําคู่มือสําหรับภาคธุรกิจวิธีไกล่เกลี่ยข้อพิพาทแรงงานภายใต้กฎหมายแรงงานไทย เพื่อส่งเสริมบทบาทของนายจ้างและสนับสนุนลูกจ้างให้เข้าถึงกลไกการร้องทุกข์ของกรมสวัสดิการและคุ้มครองแรงงาน รวมทั้งผลักดันให้ภาคธุรกิจตระหนักในบทบาทของตนเองในการเคารพกฎหมายแรงงาน อันเป็นสิ่งจําเป็นในการสนับสนุนการปฏิบัติตามหลักการชี้แนะแห่งสหประชาชาติว่าด้วยธุรกิจกับสิทธิมนุษยชน (UNGP) รวมถึงมาตรการในการยกระดับการเข้าถึงการแก้ไขเยียวยาสําหรับแรงงานทุกสัญชาติรวมไปถึงแรงงานข้ามชาติ ซึ่งการดําเนินการดังกล่าวเป็นไปตามนโยบายของนายสุชาติ ชมกลิ่น รัฐมนตรีว่าการกระทรวงแรงงาน ที่มีเป้าหมายในการส่งเสริมภาคธุรกิจในการยกระดับแรงงานไทยและแรงงานข้ามชาติให้ได้รับการดูตามหลักสิทธิมนุษยชน โดยมอบหมายให้กรมสวัสดิการและคุ้มครองแรงงานทําหน้าที่ในการผลักดันสนับสนุนผู้ว่าจ้างไทย เจ้าหน้าที่ฝ่ายทรัพยากรบุคคล ล่าม และพนักงานในบริษัท  ที่ทํางานกับแรงงานข้ามชาติโดยตรงในการปฏิบัติตามกฎหมายและมาตรฐานด้านสิทธิแรงงาน รวมถึงการทําความเข้าใจและการเคารพความหลากหลายทางวัฒนธรรมในการดําเนินงานทางธุรกิจให้ดียิ่งขึ้น
โฆษก กสร. กล่าวเพิ่มเติมว่า ประเทศไทยเป็นจุดหมายของแรงงานข้ามชาติเกือบ 4 ล้านคน ทั้งจากประเทศกัมพูชา สาธารณรัฐประชาธิปไตยประชาชนลาว เมียนมา และเวียดนามซึ่งต่างช่วยส่งเสริมเศรษฐกิจของประเทศไทยโดยคู่มือสําหรับภาคธุรกิจวิธีไกล่เกลี่ยข้อพิพาทแรงงานภายใต้กฎหมายแรงงานไทย ถือเป็นส่วนหนึ่งที่จะสนับสนุนให้แรงงานไทยและแรงงานข้ามชาติได้รับทราบข้อมูลพื้นฐานภายใต้ข้อกําหนดของกฎหมายแรงงาน ส่งผลให้การรวมกันของแรงงานที่มีความหลากหลายทางวัฒนธรรมอยู่ร่วมกันโดยได้รับการคุ้มครอง มีสภาพการจ้าง และสภาพการทํางานที่ดี ได้รับการยอมรับและเคารพในสิทธิมนุษยชน มีขวัญกําลังใจในการทํางาน และรู้สึกว่าตนเองมีคุณค่า นํามาซึ่งความร่วมมือในการพัฒนาให้องค์กรเติบโตอย่างมีคุณภาพและมีคุณภาพชีวิตที่ดีอย่างยั่งยืน โดยสถานประกอบกิจการภาคธุรกิจสามารถประสานรับข้อมูลได้ที่ https://publications.iom.int หรือ Facebook IOM Thailand
รัฐบาลไทย-ข่าวทำเนียบรัฐบาล-วธ.จัดพิมพ์หนังสือ ผ้าไทยลายอัตลักษณ์ 76 จังหวัด ครั้งแรกในประเทศไทย เพื่อเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันอังคารที่ 28 มิถุนายน 2565
วธ.จัดพิมพ์หนังสือ ผ้าไทยลายอัตลักษณ์ 76 จังหวัด ครั้งแรกในประเทศไทย เพื่อเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วธ.จัดพิมพ์หนังสือ ผ้าไทยลายอัตลักษณ์ 76 จังหวัด ครั้งแรกในประเทศไทย เพื่อเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 12 สิงหาคม 2565
วธ.จัดพิมพ์หนังสือ ผ้าไทยลายอัตลักษณ์ 76 จังหวัด ครั้งแรกในประเทศไทย เพื่อเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 12 สิงหาคม 2565
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) มุ่งขับเคลื่อนนโยบายรัฐบาลในการสืบสานงานศิลปวัฒนธรรมของชาติตามพระราชปณิธานของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงในการอนุรักษ์และส่งเสริมการใช้ผ้าไทย ผ้าพื้นถิ่นและการรณรงค์ส่งเสริมอัตลักษณ์ความเป็นไทย รวมทั้งผลักดันยุทธศาสตร์ชาติ 20 ปีด้านการสร้างความสามารถในการแข่งขัน “Soft Power”
วธ.จึงดําเนินการจัดทําหนังสือ “ผ้าไทยลายอัตลักษณ์ 76 จังหวัด” โดยมอบหมายให้สํานักงานวัฒนธรรม 76 จังหวัดทั่วประเทศ ดําเนินการค้นหาผ้าลายอัตลักษณ์ประจําจังหวัด ซึ่งมีทั้งจังหวัดที่มีลายผ้าดั้งเดิมที่เป็นลายผ้าประจําจังหวัดอยู่แล้ว และจังหวัดที่ยังไม่มีลายผ้าประจําจังหวัดให้ดําเนินการเชิญภาคีเครือข่ายร่วมกันคิดค้นลายอัตลักษณ์ขึ้นใหม่ ให้มีความโดดเด่น บ่งบอกถึงอัตลักษณ์และภูมิปัญญาประจําถิ่น โดยผ้าลายอัตลักษณ์ทั้ง 76 ลาย ได้รับความเห็นชอบจากผู้ว่าราชการจังหวัดทุกจังหวัด ซึ่งนับเป็นครั้งแรกในประเทศไทยที่ทุกจังหวัดจะมีลายผ้าอัตลักษณ์ประจําจังหวัด
การจัดทําหนังสือ “ผ้าไทยลายอัตลักษณ์ 76 จังหวัด” ของ วธ. ในครั้งนี้ เป็นการสืบสานพระราชปณิธานของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และเสริมสร้างความภาคภูมิใจให้กับประชาชนในจังหวัดที่จะได้มีผ้าลายอัตลักษณ์ของตนเอง และหันกลับมาส่งเสริมการใช้ผ้าไทยให้ใช้กันอย่างแพร่หลาย สามารถนําลายผ้าอัตลักษณ์มาพัฒนาต่อยอดเป็นผลิตภัณฑ์ของใช้ ของฝาก ของที่ระลึกประจําจังหวัดได้ด้วย ทั้งยังสามารถช่วยชุมชนและผู้ประกอบการด้านผ้าทอให้มีรายได้ มีชีวิตความเป็นอยู่ที่ดีขึ้น นําไปสู่การพัฒนาเศรษฐกิจฐานรากอย่างยั่งยืน โดยเนื้อหาภายในเล่มประกอบด้วย พระราชประวัติ พระราชกรณียกิจ ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ความเป็นมาของผ้าโบราณ ที่มาและกระบวนผลิตผ้าลายอัตลักษณ์ 76 จังหวัด รวมถึงผลงานของศิลปินแห่งชาติสาขาทัศน์ศิลป์ในด้านผ้าทอและด้านการออกแบบแฟชั่น ทั้งนี้สมาคมถ่ายภาพแห่งประเทศไทยในพระบรมราชูปถัมภ์ ได้ร่วมสนับสนุนการถ่ายภาพผ้าลายอัตลักษณ์ ในการจัดทําหนังสือเฉลิมพระเกียรติฯ ในครั้งนี้ เมื่อจัดพิมพ์แล้วเสร็จจะแจกจ่ายหนังสือไปยังหน่วยงานต่าง ๆ ทั้งภาครัฐ เอกชน ห้องสมุด พิพิธภัณฑ์ รวมถึงสถาบันเกี่ยวกับสิ่งทอต่อไป สําหรับผู้สนใจสามารถติดตามอ่านได้ในรูปแบบ e-book ในเว็บไซต์ของกระทรวงวัฒนธรรม www.m-culture.go.th และ ทางเฟสบุ๊ก ThaiMCulture อีกด้วย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม แสดงความเสียใจกับครอบครัวผู้เสียชีวิต จากเหตุไฟไหม้ผับชลบุรี สั่ง “คุ้มครองสิทธิ” เร่งเยียวยาผู้เสียชีวิต-ผู้บาดเจ็บ
วันศุกร์ที่ 5 สิงหาคม 2565
รัฐมนตรีว่าการกระทรวงยุติธรรม แสดงความเสียใจกับครอบครัวผู้เสียชีวิต จากเหตุไฟไหม้ผับชลบุรี สั่ง “คุ้มครองสิทธิ” เร่งเยียวยาผู้เสียชีวิต-ผู้บาดเจ็บ
รัฐมนตรีว่าการกระทรวงยุติธรรม แสดงความเสียใจกับครอบครัวผู้เสียชีวิต จากเหตุไฟไหม้ผับชลบุรี สั่ง “คุ้มครองสิทธิ” เร่งเยียวยาผู้เสียชีวิต-ผู้บาดเจ็บ เผย มีสิทธิได้เงินเยียวยาคนละ 110,000 บาท ขออนุกรรมการพิจารณาระดับจังหวัด เร่งอนุมัติ
วันที่ 5 สิงหาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณีเหตุไฟไหม้สถานบันเทิงแห่งหนึ่งในจังหวัดชลบุรี ส่งผลให้มีผู้เสียชีวิตแล้ว 14 รายว่า ขอแสดงความเสียใจกับญาติของผู้เสียชีวิตทุกคน ซึ่งตนติดตามสถานการณ์ และได้เห็นคลิปเหตุการณ์แล้ว ต้องยอมรับว่า เป็นเหตุสะเทือนใจมาก ตนจึงได้สั่งการเป็นการเร่งด่วนที่สุด ให้กรมคุ้มครองสิทธิและเสรีภาพ ลงพื้นที่เพื่อเยียวยา และแจ้งสิทธิช่วยเหลือญาติของผู้เสียชีวิต รวมถึงผู้ได้รับบาดเจ็บแล้ว โดยนายสุรไกร นวลศิริ ผู้อํานวยการสํานักงานยุติธรรม จังหวัดชลบุรี ได้ลงพื้นที่สถานีตํารวจภูธร ต.พลูตาหลวง อ.สัตหีบ จ.ชลบุรี เพื่อรับคําขอผู้เสียหายในคดีอาญาแล้ว
นายสมศักดิ์ กล่าวต่อว่า กรณีผู้เสียชีวิต มีสิทธิได้รับการเยียวยา ตาม พ.ร.บ.ค่าตอบแทนผู้เสียหายและค่าทดแทน และค่าใช้จ่ายแก่จําเลยในคดีอาญา พ.ศ.2544 รวมเป็นเงินจํานวน 110,000 บาท แบ่งเป็น ค่าตอบแทนกรณีถึงแก่ความตาย จํานวน 50,000 บาท ค่าจัดการศพ 20,000 บาท และค่าขาดอุปการะเลี้ยงดู 40,000 บาท ส่วนผู้ได้รับบาดเจ็บ จะได้รับการเยียวยา โดยมีค่ารักษาพยาบาลเท่าที่จ่ายจริง แต่ไม่เกิน 40,000 บาท ค่าฟื้นฟูสมรรถภาพทางร่างกายและจิตใจ เท่าที่จ่ายจริง แต่ไม่เกิน 20,000 บาท ค่าขาดประโยชน์ในระหว่างที่ไม่สามารถทํางานได้ตามปกติ ให้จ่ายในอัตราค่าจ้างขั้นต่ําของจังหวัดชลบุรี วันละ 336 บาท ไม่เกิน 1 ปี และค่าตอบแทนความเสียหายอื่น ไม่เกิน 50,000 บาท แต่การพิจารณาการเยียวยา ต้องรอคณะอนุกรรมการพิจารณาค่าตอบแทนผู้เสียหายในระดับจังหวัด ที่มีผู้ว่าราชการจังหวัด เป็นประธาน อนุมัติก่อน กรมคุ้มครองสิทธิฯ ถึงจะจ่ายเงินได้
“จากกรณีนี้ ผมเห็นใจผู้ที่ได้รับบาดเจ็บ และญาติของผู้เสียชีวิตเป็นอย่างมาก ที่ต้องมาสูญเสียคนที่เรารัก ผมในฐานะกํากับดูแลกระทรวงยุติธรรม จึงพร้อมเข้าไปช่วยเหลืออย่างเต็มที่ เพราะเรามีหน้าที่ ที่ต้องดูแลความเดือดร้อนของพี่น้องประชาชน ดังนั้น สําหรับผู้ที่ได้รับบาดเจ็บ หรือ ครอบครัวผู้เสียชีวิต ที่ยังไม่รู้จะดําเนินการต่ออย่างไร สามารถติดต่อสายด่วนยุติธรรมได้ที่เบอร์ 1111 กด 77 ผมได้สั่งการให้เจ้าหน้าที่รอช่วยเหลือกรณีนี้ แบบเร่งด่วนที่สุด เพราะความเดือดร้อนของพี่น้องประชาชน ไม่สามารถรอได้ และผมอยากขอให้อนุกรรมการพิจารณาค่าตอบแทนผู้เสียหายระดับจังหวัด เร่งพิจารณาเงินเยียวยาด้วย เพราะตนยากช่วยเหลือเยียวยาพี่น้องประชาชน ให้เร็วที่สุด” รมว.ยุติธรรม กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ประเดิมโคราช จัดงานมหกรรมไกล่เกลี่ยหนี้ 4 ภาค พร้อมควงหน่วยงานในสังกัด กระทรวงยุติธรรม ลงพื้นที่บริการประชาชนเต็มรูปแบบ
วันอังคารที่ 15 มีนาคม 2565
รัฐมนตรีว่าการกระทรวงยุติธรรม ประเดิมโคราช จัดงานมหกรรมไกล่เกลี่ยหนี้ 4 ภาค พร้อมควงหน่วยงานในสังกัด กระทรวงยุติธรรม ลงพื้นที่บริการประชาชนเต็มรูปแบบ
รัฐมนตรีว่าการกระทรวงยุติธรรม ประเดิมโคราช จัดงานมหกรรมไกล่เกลี่ยหนี้ 4 ภาค พร้อมควงหน่วยงานในสังกัด กระทรวงยุติธรรม ลงพื้นที่บริการประชาชนเต็มรูปแบบ คาดสางหนี้ได้ไม่ต่ํากว่า 800 ล้านบาท
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า กระทรวงยุติธรรมมีแผนการจัดงานมหกรรมไกล่เกลี่ยหนี้สินครัวเรือน (4 ภูมิภาค) และยุติธรรมพบประชาชน ประจําปี 2565 ภายใต้การบูรณาการความร่วมมือระหว่างกรมคุ้มครองสิทธิและเสรีภาพและกรมบังคับคดี โดยจะเริ่มที่ตลาดเทิดไท ตาลคู่ จังหวัดนครราชสีมา ในวันที่ 18 มีนาคม ซึ่งที่เราจัดที่ จังหวัดนครราชสีมานั้น จะมีประชาชนจากบุรีรัมย์และชัยภูมิ มาร่วมงานด้วย โดยจะเชิญลูกหนี้ 12,587 ราย แบ่งเป็นลูกหนี้ก่อนฟ้อง 9,114 ราย มูลค่าทรัพย์ 677 ล้านบาท และลูกหนี้หลังฟ้อง 3,473 ราย มูลค่าทรัพย์ 95 ล้านบาท โดยมีจะทั้งสถาบันที่ร่วมงาน อาทิ กยศ. ธนาคารออมสิน ธนาคารอาคารสงเคราะห์ ธนาคารกรุงเทพ บริษัทบริหารสินทรัพย์ เจ และบริษัท JMT แคปปิตอล เป็นต้น นอกจากนี้ ภายในงานจะมีบูธกิจกรรมของหน่วยงานต่างๆ ในกระทรวง อาทิ กรมราชทัณฑ์ ป.ป.ส. ดีเอสไอ กองทุนยุติธรรม เพื่อให้ความรู้คําปรึกษา รับเรื่องร้องเรียน และจะมีการมอบเงินเยียวยาผู้เสียหาย จําเลยในคดีอาญา และมอบป้ายศูนย์ไกล่เกลี่ยในพื้นที่อีกด้วย
นายสมศักดิ์ กล่าวอีกว่า จากประสบการณ์จัดงานมหกรรมไกล่เกลี่ยหนี้ ในงานมหกรรมไกล่เกลี่ยหนี้สินครั้งที่ 1 กรุงเทพฯและปริมณฑล ที่ศูนย์ประชุมไบเทคบางนา เมื่อวันที่ 25-26 ก.พ. เราช่วยเหลือลูกหนี้ได้ 5,000 กว่าราย มูลค่า 921 ล้านบาท ผมจึงอยากให้ลูกหนี้เข้าร่วมงานดังกล่าวนี้ โดยตั้งเป้าทั้งหมดไว้ว่า ประชาชนที่เป็นหนี้จะเข้าร่วมงานมหกรรมไกล่เกลี่ย ไม่น้อยกว่า 100,000 ราย จํานวนทุนทรัพย์ที่เข้าสู่กระบวนการไกล่เกลี่ยข้อพิพาท ไม่น้อยกว่า 1,500 ล้านบาท
"ในงานนี้กระทรวงยุติธรรม ยกทุกหน่วยงานลงมาเพื่ออํานวยความสะดวกให้ประชาชน ทั้งยังได้ทําหนังสือถึงผู้ว่าราชการ ประชาสัมพันธ์จังหวัด นายอําเภอ กํานัน ผู้ใหญ่บ้านและผู้นําท้องถิ่น เพื่อแจ้งประชาชนในพื้นที่ตัวเองเพื่อให้เข้ามาร่วมงาน เพราะผมอยากช่วยเหลือประชาชนให้มากที่สุดเท่าที่ทําได้ แม้จะไม่ใช่หน้าที่หลักของกระทรวงยุติธรรม แต่เราก็พยายามบูรณาการที่จะบริการและช่วยเหลือประชาชนให้มากที่สุด และผมหวังว่างานมหกรรมไกล่เกลี่ยครั้งนี้ จะมีประชาชนเดินทางมาจํานวนมากเพื่อให้เราช่วยเหลือ ผมขอยืนยันว่ากระทรวงยุติธรรมในยุคของผมภายใต้การนําของ พล.อ.ประยุทธ์ จันทร์โอชา นายกรัฐมนตรี จะยืนเคียงข้างช่วยเหลือประชาชนให้มากที่สุด"นายสมศักดิ์ กล่าว
ผู้สื่อข่าวรายงานว่า ในวันที่ 23 มีนาคม นายสมศักดิ์และคณะ จะลงพื้นที่ จังหวัดสงขลา และวันที่ 1 เมษายน ที่ จังหวัดนครศรีธรรมราช โดยในงานจะเป็นเรื่องของการให้ความรู้เรื่องพืชกระท่อม การไกล่เกลี่ยหนี้สินและรับเรื่องร้องทุกข์ ทั้งนี้ กําหนดการของนายสมศักดิ์ จากนี้จะลงพื้นที่ต่อเนื่องในทุกภาคเพื่อช่วยเหลือประชาชน
รัฐบาลไทย-ข่าวทำเนียบรัฐบาล-“อนุทิน” สำรวจอาคาร Sat1 สุวรรณภูมิ เตรียมทำ รพ.สนามยกระดับ 5 พันเตียง
วันอังคารที่ 6 กรกฎาคม 2564
“อนุทิน” สํารวจอาคาร Sat1 สุวรรณภูมิ เตรียมทํา รพ.สนามยกระดับ 5 พันเตียง
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่สํารวจอาคาร Satellite 1 ท่าอากาศยานสุวรรณภูมิ เตรียมเสนอนายกรัฐมนตรีจัดทําโรงพยาบาลสนามยกระดับ 5 พันเตียง ดูแลผู้ป่วยโควิดอาการหนักได้
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่สํารวจอาคารSatellite 1 ท่าอากาศยานสุวรรณภูมิ เตรียมเสนอนายกรัฐมนตรีจัดทําโรงพยาบาลสนามยกระดับ 5 พันเตียง ดูแลผู้ป่วยโควิดอาการหนักได้
วันนี้ (6 กรกฎาคม 2564) ที่อาคารSatellite 1 ท่าอากาศยานสุวรรณภูมิ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์เกียรติภูมิ วงศ์รจิต ปลัดกระทรวงสาธารณสุขนายแพทย์โอภาส การย์กวินพงศ์ อธิบดีกรมควบคุมโรค นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ นายแพทย์สุวรรณชัย วัฒนายิ่งเจริญชัย และนายแพทย์ไพศาล ดั่นคุ้ม เลขาธิการคณะกรรมการอาหารและยา (อย.) ลงพื้นที่สํารวจสถานที่จัดทําโรงพยาบาลสยามยกระดับรองรับผู้ป่วยโควิด 19
นายอนุทินให้สัมภาษณ์ว่า นายกรัฐมนตรีมีข้อสั่งการเมื่อสัปดาห์ก่อนให้เตรียมจัดหาสถานที่จัดตั้งโรงพยาบาลสนามยกระดับ เพื่อดูแลผู้ป่วยโควิด 19 อาการสีเหลืองขึ้นไปให้มากที่สุด เพื่อให้เกิดความมั่นใจว่าระบบการดูแลผู้ป่วยจะไม่ขาดแคลนเตียง ดังนั้น รัฐมนตรีว่าการกระทรวงคมนาคมจึงประสานให้กระทรวงสาธารณสุขเข้ามาสํารวจอาคารSatellite 1 ท่าอากาศยานสุวรรณภูมิ เนื่องจากการท่าอากาศยานแห่งประเทศไทยยินดีให้ใช้สถานที่จัดทําโรงพยาบาลสนามรองรับ เนื่องจากเป็นอาคารที่เพิ่งก่อสร้างเสร็จ ยังไม่เปิดบริการอยู่ระหว่างการทดสอบระบบ และเป็นอาคารที่แยกออกมา ไม่ได้ใกล้ชิดกับอาคารอื่นๆ
นายอนุทินกล่าวต่อว่า อาคารแห่งนี้มีพื้นที่ 1 แสนตารางเมตร ความยาว 1 กิโลเมตร สามารถรองรับผู้ป่วยได้ประมาณ 5 พันเตียง มีจํานวน 4 ชั้น สามารถแยกชั้นสําหรับเตียงสีเขียว สีเหลือง และทําไอซียูยูนิตสีแดงเหมือนมณฑลทหารบกที่ 11 ได้ โดยจะมอบกรมสนับสนุนบริการสุขภาพไปออกแบบทําโรงพยาบาลสนาม โดยเน้นเป็นการน็อกดาวน์และบิวท์อิน ถอดออกได้เมื่อเสร็จภารกิจ ไม่ให้กระทบหรือสร้างความเสียหายแก่สถานที่
“วันนี้มาสํารวจสถานที่ถือว่าน่าพอใจ ต้องขอบคุณการท่าอากาศยานแห่งประเทศไทยที่จะสนับสนุนให้ใช้สถานที่ ถ้าจัดตั้งเป็นโรงพยาบาลสนามได้ ผู้ป่วยจะได้รักษาตัวอย่างสะดวกสบายยิ่งขึ้น เราพยายามทําให้คุณภาพชีวิตผู้ป่วยดีมากที่สุด โดยจะนําเรื่องนี้เรียนนายกรัฐมนตรี ถ้าได้รับการสนับสนุนก็ดําเนินการได้ ถือเป็นสถานที่เสริมเพิ่มจากโรงพยาบาลบุษราคัมที่ให้บริการทางการแพทย์ระดับสูง ดูแลผู้ป่วยหนักได้” นายอนุทินกล่าว
*********************************** 6 กรกฎาคม 2564
*************************************
รัฐบาลไทย-ข่าวทำเนียบรัฐบาล-บขส. จับมือพันธมิตรร้านค้าภายในสถานีขนส่งหมอชิต 2 มอบส่วนลดราคาค่าเครื่องดื่ม ถึงวันที่ 31 ธันวาคม 2565
วันศุกร์ที่ 14 มกราคม 2565
บขส. จับมือพันธมิตรร้านค้าภายในสถานีขนส่งหมอชิต 2 มอบส่วนลดราคาค่าเครื่องดื่ม ถึงวันที่ 31 ธันวาคม 2565
และมอบคะแนนสะสมพิเศษ 100 คะแนน ให้ลูกค้าที่สมัครเป็นสมาชิก บขส. Card ตั้งแต่บัดนี้ - 31 มกราคม 2565
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า บขส. ได้ร่วมกับพันธมิตรร้านค้าภายในสถานีขนส่งผู้โดยสารกรุงเทพ (จตุจักร) มอบสิทธิพิเศษส่วนลดค่าเครื่องดื่ม 5 บาท เมื่อแสดงตั๋วโดยสารของ บขส. และสแกน QR Code รับสิทธิ์ ได้ที่ร้านกาแฟมวลชน และร้านโนบิชา สาขาสถานีขนส่งผู้โดยสารกรุงเทพ (จตุจักร) โดยตั๋วโดยสาร 1 ใบ สามารถใช้เป็นส่วนลดเครื่องดื่มได้ 1 รายการเท่านั้น และไม่สามารถใช้ร่วมกับโปรโมชันอื่น ๆ ได้ ตั้งแต่บัดนี้ - 31 ธันวาคม 2565
สําหรับประชาชนที่สนใจสมัครเป็นสมาชิก บขส. Card ตั้งแต่บัดนี้ - 31 มกราคม 2565 จะได้รับคะแนนสะสมพิเศษ 100 คะแนน เพื่อใช้รับสิทธิพิเศษต่าง ๆ ตามที่บริษัทกําหนด ส่วนสมาชิก บขส. Card เดิม ที่ได้สมัครสมาชิก ระหว่างวันที่ 1 มิถุนายน 2559 - 31 พฤษภาคม 2564 ต้องแจ้งยืนยันตัวตนผ่านระบบออนไลน์ที่ https://tcl99web.transport.co.th หรือ Application บขส. E-ticket เพื่อรับคะแนนสะสมพิเศษ 100 คะแนน รวมทั้งต้องแจ้งแก้ไขข้อมูลลงทะเบียนเพื่อรับรหัสผู้ใช้งานได้ที่งานการตลาดและลูกค้าสัมพันธ์ โทร. 0 2537 8737
ทุกวันจันทร์ - ศุกร์ ในวันและเวลาทําการ สําหรับขั้นตอนการสมัครสมาชิก บขส. Card มีรายละเอียดดังนี้
1. กดเข้า Website : https://tcl99web.transport.co.th หรือ Application บขส. E-ticket
2. กรอกข้อมูลตามแบบฟอร์มที่กําหนดให้ครบถ้วน
3. เมื่อกรอกข้อมูลเรียบร้อยแล้ว กดยอมรับเพื่อลงทะเบียนและบันทึกข้อมูลสมัครสมาชิกในระบบ
4. กดยืนยันตัวตนทาง e-mail ที่ลงทะเบียนไว้
5. กดยืนยันการทํารายการตามลิงก์ใน e-mail แจ้งการลงทะเบียนสมาชิก เพื่อรับสิทธิพิเศษต่าง ๆ ของทาง บขส.
6. เข้าสู่ระบบด้วยชื่อผู้ใช้และรหัสผ่าน ที่ได้กําหนดไว้
รัฐบาลไทย-ข่าวทำเนียบรัฐบาล-กระทรวงอุตสาหกรรม ขอเชิญผู้ประกอบการอุตสาหกรรมสมัครเข้ารับการคัดเลือก "รางวัลอุตสาหกรรม" ประจำปี 2565
วันจันทร์ที่ 20 ธันวาคม 2564
กระทรวงอุตสาหกรรม ขอเชิญผู้ประกอบการอุตสาหกรรมสมัครเข้ารับการคัดเลือก "รางวัลอุตสาหกรรม" ประจําปี 2565
สมัครเข้ารับการคัดเลือก "รางวัลอุตสาหกรรม" ประจําปี 2565 สแกน QR Code ดูรายละเอียดการรับสมัครได้ที่ https://industryaward.industry.go.th/th
กระทรวงอุตสาหกรรม ขอเชิญผู้ประกอบการอุตสาหกรรมสมัครเข้ารับการคัดเลือก "รางวัลอุตสาหกรรม" ประจําปี 2565 รางวัลแห่งเกียรติยศของอุตสาหกรรมไทย (The Prime Minister's Industry Award 2022)
รางวัลอุตสาหกรรมยอดเยี่ยม 1 รางวัล
รางวัลอุตสาหกรรมดีเด่น 9 ประเภทรางวัล
1. การเพิ่มผลผลิต
2. การรักษาคุณภาพสิ่งแวดล้อม
3. การบริหารความปลอดภัย
4. การบริหารงานคุณภาพ
5. การจัดการพลังงาน
6. การจัดการโลจิสติกส์และโซ่อุปทาน
7. อุตสาหกรรมศักยภาพ
8. ความรับผิดชอบต่อสังคม
9. เศรษฐกิจหมุนเวียน
รางวัลอุตสาหกรรมขนาดกลางและขนาดย่อมดีเด่น 5 ประเภทรางวัล
1. การบริหารจัดการ
2. การพัฒนาผลิตภัณฑ์เชิงสร้างสรรค์
3. การจัดการเทคโนโลยีเชิงนวัตกรรม
4. บริหารธุรกิจสู่สากล
5. การจัดการโลจิสติกส์และโซ่อุปทาน
สมัครได้มากกว่า 2 ประเภทรางวัล
ตั้งแต่บัดนี้ - 28 กุมภาพันธ์ 2565
คณะกรรมการพิจารณาคัดเลือก:
ธันวาคม 2564 - มิถุนายน 2565
ประกาศผล: กรกฎาคม 2565
มอบรางวัล: กันยายน 2565
สแกน QR Code ดูรายละเอียดการรับสมัครได้ที่ https://industryaward.industry.go.th/th
สอบถามรายละเอียดเพิ่มเติม
สํานักงานมาตรฐานผลิตภัณฑ์อุตสาหกรรม 0 2430 6833 ต่อ 2310
สํานักงานอุตสาหกรรมจังหวัดทั่วประเทศ และ ศูนย์ส่งเสริมอุตสาหกรรมภาคที่ 1-11
รัฐบาลไทย-ข่าวทำเนียบรัฐบาล-รมว.สุชาติ มอบที่ปรึกษา ลุยพระราม 2 ตรวจเยี่ยมการฉีดวัคซีนผู้ประกันตน ม.33
วันศุกร์ที่ 23 กรกฎาคม 2564
รมว.สุชาติ มอบที่ปรึกษา ลุยพระราม 2 ตรวจเยี่ยมการฉีดวัคซีนผู้ประกันตน ม.33
รมว.สุชาติ มอบที่ปรึกษา ลุยพระราม 2 ตรวจเยี่ยมการฉีดวัคซีนผู้ประกันตน ม.33
เมื่อวันที่23กรกฎาคม2564นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการการกระทรวงแรงงานลงพื้นที่ตรวจเยี่ยมการให้บริการฉีดวัคซีนโควิด-19สําหรับผู้ประกันตนในพื้นที่กรุงเทพมหานครณศูนย์ฉีดวัคซีนบริษัท27วิศวกรรมจํากัดถนนพระราม2แขวงแสมดําเขตบางขุนเทียนกรุงเทพมหานครซึ่งอยู่ในความดูแลของสํานักงานประกันสังคมกรุงเทพมหานครเขตพื้นที่7มีศักยภาพการฉีดวันละ700คนมีทีมแพทย์พยาบาลเภสัชกรจากโรงพยาบาลบางปะกอก8เป็นผู้ดําเนินการโดยนางธิวัลรัตน์กล่าวว่าตามที่รัฐบาลภายใต้การนําของพล.อ.ประยุทธ์จันทร์โอชานายกรัฐมนตรีและรมว.กลาโหม และท่านพล.อ.ประวิตรวงษ์สุวรรณรองนายกรัฐมนตรีซึ่งกํากับดูแลกระทรวงแรงงานได้มีความห่วงใยพี่น้องผู้ใช้แรงงานและประชาชนทั่วไปจากสถานการณ์การระบาดของโรคโควิด-19และกําหนดให้การฉีดวัคซีนเป็นวาระแห่งชาตินั้นและท่านรัฐมนตรีว่าการกระทรวงแรงงานได้มอบหมายสํานักงานประกันสังคมบูรณาการร่วมกับกระทรวงมหาดไทยโดยกรุงเทพมหานครกระทรวงสาธารณสุขโดยสํานักงานหลักประกันสุขภาพแห่งชาติ(สปสช.)กระทรวงการคลังโดยธนาคารกรุงไทยและสถานพยาบาลเครือข่ายประกันสังคมทั้งภาครัฐและเอกชนให้บริการฉีดวัคซีนป้องกันโควิด-19ให้กับผู้ประกันตนเพื่อควบคุมการแพร่ระบาดไม่ให้กระจายออกสู่วงกว้างทั้งในโรงงานและสถานประกอบการในเบื้องต้นได้กําหนดจัดการฉีดวัคซีนให้กับผู้ประกันตนมาตรา33ในพื้นที่กรุงเทพมหานครสําหรับศูนย์ฉีดวัคซีนแห่งนี้เริ่มเปิดให้บริการตั้งแต่วันที่15ก.ค.-13ส.ค.64เป้าหมายฉีดวันละ700คนฉีดให้ผู้ประกันตนที่ลงทะเบียนผ่านระบบe – serviceทั้งนี้ยอดรวมตั้งแต่วันที่7มิ.ย.- 22ก.ค.ได้ฉีดไปแล้ว51,083คน
“ในวันนี้รัฐมนตรีว่าการกระทรวงแรงงานท่านสุชาติชมกลิ่นได้มอบหมายให้ดิฉันและคณะลงพื้นที่จุดบริการฉีดโควิด-19สําหรับผู้ประกันตนมาตรา33อาคารบริษัท27วิศวกรรมจํากัดซึ่งที่นี้มีศักยภาพการฉีด700คนต่อวันเพื่อตรวจเยี่ยมการให้บริการฉีดวัคซีนรวมทั้งให้กําลังใจแก่บุคลากรทางการแพทย์ซึ่งการฉีดวัคซีนโควิด-19ให้กับผู้ประกันตนมาตรา33เป็นหนึ่งในมาตรการที่กระทรวงแรงงานให้การป้องกันรักษาโดยเร่งรัดการฉีดวัคซีนให้แก่ผู้ประกันตนตามนโยบายรัฐบาลเพื่อควบคุมการแพร่ระบาดของโควิด-19และสร้างภูมิคุ้มกันหมู่ในกลุ่มแรงงานเพื่อให้กิจการเดินหน้าต่อไปได้”นางธิวัลรัตน์กล่าวในท้ายสุด
+++++++++++++++++++
กองเผยแพร่และประชาสัมพันธ์
23กรกฎาคม2564
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมบูธกรุงไทย “ติดปีกไทย สู่ความยั่งยืน” ในงาน “Better Thailand Open Dialogue ถามมา-ตอบไป เพื่อประเทศไทยที่ดีกว่าเดิม”
วันพฤหัสบดีที่ 19 พฤษภาคม 2565
นายกรัฐมนตรีเยี่ยมชมบูธกรุงไทย “ติดปีกไทย สู่ความยั่งยืน” ในงาน “Better Thailand Open Dialogue ถามมา-ตอบไป เพื่อประเทศไทยที่ดีกว่าเดิม”
พล.อ.ประยุทธ์ จันทร์โอชา นายกรัฐมนตรี ให้เกียรติเยี่ยมชมบูธธนาคารกรุงไทย “ติดปีกไทย สู่ความยั่งยืน ในงานเสวนา “Better Thailand Open Dialogue ถามมา-ตอบไป เพื่อประเทศไทยที่ดีกว่าเดิม” ซึ่งจัดขึ้นระหว่างวันที่ 19-20 พฤษภาคม 2565 ณ รอยัล พารากอน ฮอลล์
พล.อ.ประยุทธ์ จันทร์โอชา นายกรัฐมนตรี ให้เกียรติเยี่ยมชมบูธธนาคารกรุงไทย “ติดปีกไทย สู่ความยั่งยืน ในงานเสวนา “Better Thailand Open Dialogue ถามมา-ตอบไป เพื่อประเทศไทยที่ดีกว่าเดิม” ซึ่งจัดขึ้นระหว่างวันที่ 19-20 พฤษภาคม 2565 ณ รอยัล พารากอน ฮอลล์ ชั้น 5 ศูนย์การค้าสยามพารากอน โดยมี ดร.พชรพจน์ นันทรามาศ ผู้ช่วยกรรมการผู้จัดการใหญ่ ศูนย์วิจัย Krungthai COMPASS ธนาคารกรุงไทย ให้การต้อนรับ
ภายในงานมีการนําเสนอผลิตภัณฑ์และผลงานของธนาคาร ที่ร่วมเป็นส่วนหนึ่งในการขับเคลื่อนเศรษฐกิจและส่งเสริมนโยบายภาครัฐ ผ่านยุทธศาสตร์ X2G2X ต่อยอดธุรกิจจากคู่ค้าของลูกค้า และโครงการภายใต้ยุทธศาสตร์การสร้างระบบนิเวศทางเศรษฐกิจ “5 Ecosystems” ที่มีส่วนสําคัญในการผลักดันเศรษฐกิจของประเทศ พร้อมนําเสนอจุดแข็งการให้บริการทางการเงินอิเล็กทรอนิกส์ ที่ครอบคลุมทั่วประเทศผ่านโครงการสําคัญๆ ของภาครัฐ
นอกจากนี้ ยังมีการประชาสัมพันธ์โครงการช่วยเหลือลูกค้าประชาชน ที่ได้รับผลกระทบจากการ แพร่ระบาดของโควิด-19 ทั้งการแจกชุดตรวจโควิด-19 (ATK) ผ่านกระเป๋าสุขภาพบนแอปพลิเคชัน “เป๋าตัง” บริการคลินิกแก้หนี้ และมาตรการทางการเงินเพื่อช่วยเหลือลูกค้าทุกกลุ่มอย่างทั่วถึงและยั่งยืน
รัฐบาลไทย-ข่าวทำเนียบรัฐบาล-ครม. อนุมัติ 2,000 ล้านบาท ให้กองทุนฟื้นฟูและพัฒนาเกษตรกร เร่งแก้ไขปัญหาหนี้เกษตรกรกลุ่มเป้าหมาย 3,425 ราย
วันอังคารที่ 1 มีนาคม 2565
ครม. อนุมัติ 2,000 ล้านบาท ให้กองทุนฟื้นฟูและพัฒนาเกษตรกร เร่งแก้ไขปัญหาหนี้เกษตรกรกลุ่มเป้าหมาย 3,425 ราย
ครม. อนุมัติ 2,000 ล้านบาท ให้กองทุนฟื้นฟูและพัฒนาเกษตรกร เร่งแก้ไขปัญหาหนี้เกษตรกรกลุ่มเป้าหมาย 3,425 ราย
วันที่ 1 มี.ค. 65 นายธนกร วังบุญคงชนะ โฆษกประจําสํานักนายกรัฐมนตรี เผย ที่ประชุมคณะรัฐมนตรี มีมติอนุมัติงบกลาง วงเงิน 2,000 ล้านบาท รายการเงินสํารองจ่ายประจําปีงบประมาณ พ.ศ. 2565 เพื่อกรณีฉุกเฉินหรือจําเป็น ให้กองทุนฟื้นฟูและพัฒนาเกษตรกร เพื่อดําเนินการ ดังนี้
-ค่าใช้จ่ายในการบริหารสํานักงานฯ ไตรมาสที่ 3-4 (งบบุคลากร งบดําเนินงาน) วงเงิน 230.38 ล้านบาท
-การแก้ไขปัญหาหนี้เกษตรกรกลุ่มเป้าหมาย 3,425 ราย วงเงิน 1,500 ล้านบาท
-การฟื้นฟูและพัฒนาเกษตรกร 42,034 ราย 776 องค์กร วงเงิน 267.62 ล้านบาท
กองทุนฟื้นฟูและพัฒนาเกษตรกรจัดตั้งโดย พ.ร.บ. กองทุนฟื้นฟูและพัฒนาเกษตรกร พ.ศ. 2542 มีวัตถุประสงค์เพื่อ 1) ส่งเสริมและสนับสนุนการรวมกลุ่มของเกษตรกรในการพัฒนาคุณภาพชีวิตและแก้ไขปัญหาของเกษตรกร 2) ส่งเสริมและสนับสนุนการฟื้นฟูและพัฒนาอาชีพเกษตรกรรม 3) พัฒนาความรู้ด้านเกษตรกรรม และ 4) พัฒนาศักยภาพในการพึ่งพาตนเองของเกษตรกร และแก้ไขปัญหาหนี้เกษตรกร เป็นต้น
ซึ่งในระยะเวลา 3 ปี ผ่านมา คือตั้งแต่ปี 2563-2565 กองทุนฯ ไม่ได้รับจัดสรรงบฯ จึงทําให้ในปี 65 นี้ กองทุนฯ มีงบฯ ไม่เพียงพอในการดําเนินการ จึงจําเป็นต้องขอรับสนับสนุนงบกลางฯ กรอบวงเงิน 2,000 ล้านบาท เพื่อดําเนินการดังกล่าว เพื่อแก้ไขปัญหาหนี้สินของพี่น้องเกษตรกร ตามนโยบายและข้อสั่งการของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม อย่างเร่งด่วนต่อไป
รัฐบาลไทย-ข่าวทำเนียบรัฐบาล-โฆษก สธ.ยัน 2 รัฐมนตรีสาธารณสุขทำงานร่วมกัน เพื่อควบคุมโรคโควิด 19
วันศุกร์ที่ 16 กรกฎาคม 2564
โฆษก สธ.ยัน 2 รัฐมนตรีสาธารณสุขทํางานร่วมกัน เพื่อควบคุมโรคโควิด 19
โฆษกกระทรวงสาธารณสุข ยันรัฐมนตรีว่าการกระทรวงสาธารณสุขและรัฐมนตรีช่วยว่าการกระทรวงสาธารณสุขทํางานร่วมกันเป็นทีม แบ่งภารกิจช่วยกันขับเคลื่อนงาน เพื่อควบคุมโรคโควิด 19 โดยเร็ว ด้วยการให้เกียรติ ไม่มีความกดดัน
โฆษกกระทรวงสาธารณสุข ยันรัฐมนตรีว่าการกระทรวงสาธารณสุขและรัฐมนตรีช่วยว่าการกระทรวงสาธารณสุขทํางานร่วมกันเป็นทีม แบ่งภารกิจช่วยกันขับเคลื่อนงาน เพื่อควบคุมโรคโควิด 19 โดยเร็ว ด้วยการให้เกียรติ ไม่มีความกดดัน
วันนี้ (16 กรกฎาคม 2564) นายแพทย์รุ่งเรือง กิจผาติ ที่ปรึกษาระดับกระทรวง และโฆษกกระทรวงสาธารณสุข กล่าวว่า ขณะนี้มีความพยายามในการสร้างกระแสข่าวว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข มีการดําเนินงานควบคุมโรคโควิด 19 ไม่เป็นไปในทิศทางเดียวกันนั้น ยืนยันว่าไม่เป็นความจริง เนื่องจากกระทรวงสาธารณสุขเราทํางานเป็นทีมเดียวกัน โดยรองนายกรัฐมนตรีและรัฐมนตรีว่าการกระทรวงสาธารณสุขได้แบ่งงานและมอบหมายภารกิจสําคัญกับรัฐมนตรีช่วยว่าการกระทรวงสาธารณสุข โดยเฉพาะงานด้านการดูแลเรื่องเตียงรักษาผู้ป่วยโรคโควิด 19ร่วมกับกรมการแพทย์และกรมสนับสนุนบริการสุขภาพ เพื่อให้ผู้ป่วยโควิด 19 เข้าถึงการรักษา เช่น การร่วมมือกับโรงพยาบาล 5 เครือข่าย ได้แก่ กรมการแพทย์ โรงเรียนแพทย์ โรงพยาบาลเอกชน กทม. และทหารตํารวจเพื่อขยายเตียงโควิด 19 ในทุกระดับอาการ หรือมาตรการดูแลรักษาที่บ้าน (Home Isolation) และการดูแลรักษาที่ชุมชน (Community Isolation) เป็นต้น
“การทํางานของรัฐมนตรีทั้งสองท่านเป็นไปด้วยการให้เกียรติซึ่งกันและกัน ทํางานด้วยความสุข และไม่มีความกดดัน มีการปรึกษาหารือการขับเคลื่อนงานควบคุมโรคโควิด 19 ร่วมกันตลอด เพื่อให้การดําเนินงานเป็นไปในทิศทางเดียวกัน มีเป้าหมายเพื่อควบคุมโรคโควิด 19 โดยเร็ว” นายแพทย์รุ่งเรืองกล่าว
***********************************
รัฐบาลไทย-ข่าวทำเนียบรัฐบาล-สบน. ยืนยัน ระดับ "หนี้สาธารณะ" ไม่ได้ทำให้ไทยเสี่ยงล้มละลาย ย้ำ! รัฐบาลมีความสามารถในการชำระหนี้ (Debt affordability)
วันพุธที่ 20 เมษายน 2565
สบน. ยืนยัน ระดับ "หนี้สาธารณะ" ไม่ได้ทําให้ไทยเสี่ยงล้มละลาย ย้ํา! รัฐบาลมีความสามารถในการชําระหนี้ (Debt affordability)
.....
กรณีที่มีข่าวเผยแพร่ข้อมูลและความคิดเห็นเกี่ยวกับหนี้สาธารณะในประเด็นการกู้เงินของรัฐบาล อัตราดอกเบี้ย การชําระคืนหนี้ การปรับโครงสร้างหนี้ประเทศ หรือประเทศไทยเสี่ยงล้มละลาย ผ่านสื่อต่าง ๆ นั้น
.
สํานักงานบริหารหนี้สาธารณะ (สบน.) เผยว่า ระดับหนี้สาธารณะในปัจจุบันยังไม่ก่อให้เกิดปัญหาการคลังแต่อย่างใด เนื่องจากรัฐบาลยังคงมีความสามารถในการชําระหนี้ (Debt affordability)
.
โดย สบน. ได้ติดตามสัดส่วนภาระดอกเบี้ยต่อประมาณการรายได้ประจําปีอย่างใกล้ชิด และประมาณการสัดส่วนภาระดอกเบี้ยของรัฐบาลต่อรายได้ ณ สิ้นปีงบประมาณ 65 คาดว่าอยู่ที่ประมาณร้อยละ 8 และในอีก 5 ปีข้างหน้า ยังคงต่ํากว่าระดับเกณฑ์มาตรฐานสากลที่กําหนดไว้ไม่เกินร้อยละ 10
.
นอกจากนี้ บริษัท Moody’s Investors Service (Moody’s) ได้คงอันดับความน่าเชื่อถือของประเทศไทยที่ BBB+ และมุมมองมีเสถียรภาพ (Stable Outlook) (8 เม.ย. 65)
.
เชื่อมั่นว่า แม้หนี้รัฐบาลเพิ่มสูงขึ้น แต่ตัวชี้วัดภาคการคลังและหนี้สาธารณะยังคงแข็งแกร่ง เมื่อเปรียบเทียบกับกลุ่มประเทศที่มีอันดับความน่าเชื่อถือในระดับเดียวกัน และมีแนวโน้มที่จะรักษาระดับความแข็งแกร่งดังกล่าวได้ต่อไป
.
อ่านเพิ่มเติม คลิกhttps://www.thaigov.go.th/news/contents/details/53702
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-"ออกซ์ฟอร์ด" เผย วัคซีนแอสตร้าเซนเนก้า "เข็มกระตุ้น" ป้องกันโอมิครอนได้
วันอาทิตย์ที่ 26 ธันวาคม 2564
"ออกซ์ฟอร์ด" เผย วัคซีนแอสตร้าเซนเนก้า "เข็มกระตุ้น" ป้องกันโอมิครอนได้
.....
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เผยว่า บริษัทแอสตร้าเซนเนก้า ได้เผยแพร่ข้อมูลการศึกษาจากห้องปฏิบัติการของมหาวิทยาลัยออกซ์ฟอร์ด ชี้ว่าการฉีดวัคซีนแอสตร้าเซนเนก้าที่เป็นวัคซีนกระตุ้น เข็ม 3 นั้น สามารถเพิ่มระดับภูมิคุ้มกันต่อสายพันธุ์โอมิครอนได้
.
และช่วยสร้างภูมิคุ้มกันให้แก่ผู้ได้รับวัคซีนในระดับที่สูงกว่าผู้ที่เคยติดเชื้อและหายป่วยได้เอง ขณะนี้ บริษัทฯ กําลังอยู่ระหว่างการพัฒนาประสิทธิภาพของวัคซีนอย่างต่อเนื่อง โดยเฉพาะที่เกี่ยวข้องกับการต่อต้านสายพันธุ์โอมิครอน
.
สําหรับแผนการจัดหาวัคซีนของรัฐบาลในปี 65 นั้น มีจํานวน 120 ล้านโดส เป็นวัคซีนแอสตร้าเซนเนก้าจํานวน 60 ล้านโดส
.
โดยรัฐบาลมีข้อตกลงกับบริษัทผู้ผลิตว่า สําหรับวัคซีนที่จัดส่งให้แก่ประเทศไทยนั้น จะต้องเปลี่ยนเป็นวัคซีน Generation ใหม่ที่มีประสิทธิภาพสูงสุด และรองรับการกลายพันธุ์ของไวรัสทันทีที่งานวิจัยต่าง ๆ เสร็จสิ้น
.
อ่านเพิ่มเติม คลิกhttps://www.thaigov.go.th/news/contents/details/49832
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ถ้อยแถลง พลเอก ประยุทธ์ จันทร์โอชา นายกรัฐมนตรี เรื่องการเป็นเจ้าภาพเอเปค ค.ศ. 2023 - 2024
วันพฤหัสบดีที่ 10 กุมภาพันธ์ 2565
ถ้อยแถลง พลเอก ประยุทธ์ จันทร์โอชา นายกรัฐมนตรี เรื่องการเป็นเจ้าภาพเอเปค ค.ศ. 2023 - 2024
กรุงเทพมหานคร วันที่ 10 กุมภาพันธ์ 2565
ปีนี้ ไทยเป็นเจ้าภาพจัดการประชุมกรอบความร่วมมือทางเศรษฐกิจในภูมิภาคเอเชีย - แปซิฟิก หรือเอเปค ซึ่งเป็นช่วงที่ภูมิภาคของเราตั้งเป้าหมายจะฟื้นตัวจากสถานการณ์การแพร่ระบาดของโควิด-19 อย่างยั่งยืน และครอบคลุม โดยในสัปดาห์หน้า ผู้แทนของเขตเศรษฐกิจเอเปคจะเริ่มต้นการหารือรอบแรกของปี เพื่อวางแผนงานสําหรับปีนี้ และผลักดันการดําเนินการตามแผนปฏิบัติการอาโอทีอาโรอา ซึ่งได้รับความเห็นชอบเมื่อปีที่แล้วเพื่อการบรรลุเป้าหมายตามวิสัยทัศน์ปุตราจายา ค.ศ. 2040 โดยวิสัยทัศน์นี้จะกําหนดแนวทางการดําเนินงานของเอเปคในอีก 20 ปีข้างหน้า
หัวข้อหลักของการเป็นเจ้าภาพเอเปค ปี 2565 คือ เปิดกว้างสร้างสัมพันธ์ เชื่อมโยงกัน สู่สมดุล โดยประเด็นสําคัญคือการทําให้เอเปคเปิดกว้างสู่ทุกโอกาส เชื่อมโยงในทุกมิติ และสร้างสมดุลในทุกด้าน ภายใต้วิสัยทัศน์ที่มุ่งเน้นการแก้ปัญหาความไม่สมดุลที่เห็นเด่นชัดขึ้นจากวิกฤติโรคระบาด และการสร้างการเจริญเติบโตทางเศรษฐกิจในภูมิภาคด้วยการนําแนวคิดเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว ซึ่งเป็นโมเดลที่บูรณาการแนวทางการพัฒนาเศรษฐกิจ 3 ข้อเข้าด้วยกันมาใช้ประโยชน์
ภารกิจของเอเปคเป็นงานระยะยาวที่ต้องการความร่วมมือและความพยายามอย่างต่อเนื่อง ความมุ่งมั่นของสมาชิกเอเปคที่มีต่อการพัฒนาภูมิภาคเอเชีย - แปซิฟิกจะถูกสานต่อโดยเจ้าภาพเอเปคในปีต่อ ๆ ไป โดยผมมีความยินดีที่จะประกาศว่า สหรัฐอเมริกาจะเป็นเจ้าภาพเอเปคในปี ค.ศ. 2023 และเปรูจะเป็น เจ้าภาพเอเปคในปี ค.ศ. 2024
ด้วยความร่วมมือกัน พวกเราจะเติมเต็มเป้าหมายร่วมในการสร้างประชาคมเอเชีย - แปซิฟิกที่เปิดกว้าง มีพลวัต พร้อมรับความเปลี่ยนแปลง และมีสันติภาพ เพื่อประชาชนของเราทุกคนและคนรุ่นหลัง
ผมรอที่จะต้อนรับผู้นําเอเปคทุกท่านสู่ประเทศไทยในเดือนพฤศจิกายนนี้ ซึ่งทุกท่านจะได้เป็นส่วนหนึ่งของการกําหนดเป้าหมายที่สําคัญสําหรับภูมิภาคของพวกเราร่วมกัน
* * * * *
รัฐบาลไทย-ข่าวทำเนียบรัฐบาล-“กอช. ชวนอาชีพอิสระวัยทำงานอายุ 30 ปี วางแผนการออมเงินวันละ 30 บาท รับบำนาญประมาณเดือนละ 3,000 บาท”
วันจันทร์ที่ 24 มกราคม 2565
“กอช. ชวนอาชีพอิสระวัยทํางานอายุ 30 ปี วางแผนการออมเงินวันละ 30 บาท รับบํานาญประมาณเดือนละ 3,000 บาท”
กอช. ชวนอาชีพอิสระ วางแผนออมเงินเพื่ออนาคต ขณะอยู่ในวัยทํางาน เริ่มออมเงินเมื่ออายุ 30 ปี วันละ 30 บาท เมื่ออายุ 60 ปีบริบูรณ์ จะได้รับบํานาญประมาณเดือนละ 3,000 บาท ผู้ที่สนใจสามารถสอบถามข้อมูลเพิ่มเติม สายด่วนเงินออม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า ด้วยสถานการณ์โรคติดเชื้อไวรัสโควิด-19 สะท้อนให้เห็นถึงการบริหารจัดการเงินเป็นสิ่งสําคัญ กอช. ขอชวนสมาชิกและประชาชนผู้ประกอบอาชีพอิสระ วางแผนการออมเงิน ขณะอยู่ในวัยทํางาน เริ่มออมเมื่ออายุ 30 ปี วันละ 30 บาท จะมีเงินออมรวมประมาณปีละ 10,800 บาท พร้อมได้รับเงินสมทบจาก กอช. เพิ่มตามช่วงอายุ 600 บาท สูงสุด 1,200 บาทต่อปี หากคิดเงินสมทบเป็นผลตอบแทนเฉลี่ยได้รับเพิ่มโดยประมาณ 3.5% ต่อปี เมื่ออายุ 60 ปีบริบูรณ์ จะได้รับบํานาญตลอดชีพประมาณเดือนละ 3,000 บาท
ผู้ที่สนใจสามารถออกแบบเงินบํานาญด้วยตนเอง ผ่านแอปพลิเคชัน (Application) “กอช.” โดยเข้าแอป กอช. เลือกเมนู “คํานวณบํานาญ” เลือกรูปแบบคํานวณยอดเงินที่ต้องการ ยอดเงินที่ต้องการส่งเงินออมสะสม หรือ ยอดเงินบํานาญที่ต้องการได้รับ กรอกอายุที่เริ่มส่งเงินออมสะสม จํานวนเงินออมตามกําลังส่งของสมาชิก ทั้งนี้ยังช่วยให้สมาชิกสามารถวางแผนการส่งเงินออมสะสมเพื่อให้ได้รับเงินบํานาญ และเป็นข้อมูลประกอบการตัดสินใจสมัครเป็นสมาชิก กอช.
ทั้งนี้สามารถสมัครสมาชิกหรือส่งเงินออมสะสมได้ที่หน่วยรับสมัครสมาชิกใกล้บ้านท่าน อาทิ ที่ว่าการอําเภอทั่วประเทศ สํานักงานคลังจังหวัด สถาบันการเงินชุมชน ตัวแทน กอช. ประจําหมู่บ้าน หรือ ธนาคารของรัฐ อาทิ ธนาคารเพื่อการเกษตรและสหกรณ์การเกษตร ธนาคารออมสิน ธนาคารอาคารสงเคราะห์ ธนาคารกรุงไทย ธนาคารอิสลามแห่งประเทศไทย ทุกสาขา รวมทั้งไปรษณีย์ไทย สหกรณ์ชุมชนที่เข้าร่วม เคาน์เตอร์เซอร์วิส เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม ให้สหภาพแรงงานรัฐวิสาหกิจองค์การขนส่งมวลชนกรุงเทพเข้าพบ
วันพุธที่ 20 เมษายน 2565
นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม ให้สหภาพแรงงานรัฐวิสาหกิจองค์การขนส่งมวลชนกรุงเทพเข้าพบ
เพื่อหารือขอให้เร่งรัดดําเนินการตามมติคณะรัฐมนตรี ตามหลักการของแผนฟื้นฟูกิจการองค์การขนส่งมวลชนกรุงเทพ
นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม พร้อมด้วย นายสรพงศ์ ไพฑูรย์พงษ์ รองปลัดกระทรวงคมนาคม นายจิรุตม์ วิศาลจิตร อธิบดีกรมการขนส่งทางบก นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ นางพรรณี พุ่มพันธ์ รองอธิบดีกรมการขนส่งทางบก และหน่วยงานที่เกี่ยวข้อง ร่วมประชุมหารือกับนายบุญมา ป๋งมา รักษาการประธานสหภาพแรงงานรัฐวิสาหกิจองค์การขนส่งมวลชนกรุงเทพ (สร.ขสมก.) และตัวแทนสมาคมพัฒนารถร่วมบริการเอกชน เกี่ยวกับการขอให้เร่งรัดดําเนินการตามมติคณะรัฐมนตรีตามหลักการของแผนฟื้นฟูกิจการองค์การขนส่งมวลชนกรุงเทพ (ขสมก.) ในวันที่ 20 เมษายน 2565 ณ ห้องประชุมกระทรวงคมนาคม
นายวิรัช พิมพะนิตย์ กล่าวว่า สร.ขสมก. ได้มาขอพบเพื่อยื่นหนังสือขอให้กระทรวงฯ พิจารณาเร่งรัดให้ดําเนินการตามมติคณะรัฐมนตรี เมื่อวันที่ 25 มิถุนายน 2562 ที่ได้เห็นชอบในหลักการของแผนฟื้นฟูกิจการ ขสมก. สําหรับการดําเนินการตามกลยุทธ์และแนวทางต่าง ๆ พร้อมมีการกําหนดจัดหารถโดยสารใหม่ จํานวน 3,000 คัน และ ขสมก. ได้รับผลกระทบจากการที่ไม่ได้ดําเนินการตามมติคณะรัฐมนตรีในเส้นทาง 28 เส้นทางที่หายไป โดยมีข้อเสนอสรุปได้ดังนี้
1. เร่งรัดหน่วยงานที่เกี่ยวข้องดําเนินการให้แผนฟื้นฟู (ฉบับปรับปรุง) ผ่านความเห็นชอบจากคณะรัฐมนตรีโดยเร็ว
2. ประชาชนและพนักงาน ขสมก. อาจได้รับผลกระทบจากการปรับอัตราค่าโดยสารจากเดิมเก็บค่าโดยสาร 8 บาท กรมการขนส่งทางบกได้ให้สัมปทานรายใหม่โดยเก็บค่าโดยสารเริ่มต้นที่ 15 - 25 บาท
3. การประกาศข้อกําหนดของกรมการขนส่งทางบกที่ให้เปิดประมูสเส้นทางนั้นไม่มีความเป็นธรรมกับผู้ประกอบการรายเดิม เนื่องจากมีทรัพย์สินที่ต้องบริหารจัดการ จึงขอให้กรมการขนส่งทางบกชะลอการบังคับใช้ และเปิดโอกาสให้นํารถเก่าที่มีอยู่นํามาปรับปรุงเครื่องยนต์ หรือเปลี่ยนเป็น EV
4. ให้ สร.ขสมก. เข้ามามีส่วนร่วมในการแสดงความคิดเห็น และแก้ปัญหาความเดือดร้อนของพนักงาน ตามบทบัญญัติของรัฐธรรมนูญ
ที่ปรึกษารัฐมนตรีว่าการกระทรวงคมนาคม กล่าวเพิ่มเติมว่า กระทรวงฯ รับทราบข้อเสนอของ สร.ขสมก. และไม่ได้นิ่งนอนใจโดยเร่งดําเนินการในส่วนที่อยู่ในความรับผิดชอบ โดยจะทําเป็นข้อสรุปประสานไปยังหน่วยงานที่เกี่ยวข้องพิจารณา เพื่อนําเสนอในประชุมที่คณะกรรมการบริหารกิจการ ขสมก. ในการหาแนวทางแก้ไขปัญหาร่วมกันต่อไป
รัฐบาลไทย-ข่าวทำเนียบรัฐบาล-กอช. เชิญชวน ผู้ประกันตนม.40 สมัครสมาชิก รับสิทธิประโยชน์ 2 ต่อ
วันพฤหัสบดีที่ 29 กรกฎาคม 2564
กอช. เชิญชวน ผู้ประกันตนม.40 สมัครสมาชิก รับสิทธิประโยชน์ 2 ต่อ
....
มาแล้ว...อีกหนึ่งช่องทางวางแผนเงินออมสําหรับผู้ประกอบอาชีพอิสระ ล่าสุด กองทุนการออมแห่งชาติ (กอช.) เชิญชวนผู้ประกันตนตาม ม.40 ทางเลือก 1 (จ่าย 70 บาท/เดือน) สมัครออมเงินควบคู่ไปกับ กอช. เพื่อเติมเต็มเงินออมไว้ใช้รายเดือนหลังอายุ 60 ปี
.
เพียงออมเงินขั้นต่ํา 50 บาท สูงสุด 13,200 บาทต่อปี
.
สิทธิประโยชน์ที่ได้รับ
• ได้รับเงินสมทบเพิ่มตามช่วงอายุสมาชิก สูงสุด 100% ไม่เกิน 1,200 บาทต่อปี
• ผลตอบแทนเพิ่มเติมจากการลงทุน ซึ่งได้รับค้ําประกันผลตอบแทน ไม่น้อยกว่าดอกเบี้ยเงินฝากประจําธนาคาร 12 เดือน
• สามารถออมเงินได้เมื่อมีเงิน ไม่ต้องออมเงินเท่ากันทุกเดือน แต่ยังได้สิทธิเป็นสมาชิก กอช. อยู่
.
ที่สําคัญ สมาชิกจะได้สวัสดิการจาก 2 หน่วยงานในระหว่างการทํางาน โดยจะได้เงินทดแทนรายได้กรณีประสบอุบัติเหตุหรือเจ็บป่วย เงินทดแทนการขาดรายได้กรณีทุพพลภาพ ค่าทําศพจากสํานักงานประกันสังคม และเมื่ออายุ 60 ปีไปแล้ว จะได้บํานาญรายเดือนจาก กอช. และยังได้เบี้ยยังชีพผู้สูงอายุตามเกณฑ์อีกด้วย
.
ผู้ที่สนใจสามารถสมัครสมาชิกได้ที่ แอปพลิเคชัน “กอช.” หรือหน่วยรับสมัครสมาชิกใกล้บ้าน เช่น ที่ว่าการอําเภอทั่วประเทศ, สํานักงานคลังจังหวัด, สถาบันการเงินชุมชน, ตัวแทน กอช. ประจําหมู่บ้าน, ธ.ออมสิน, ธ.ก.ส. , ธอส. และธ.กรุงไทย ทุกสาขา รวมทั้งเคาน์เตอร์เซอร์วิส, เทสโก้โลตัส, บิ๊กซี, ตู้บุญเติม เป็นต้น หรือสอบถามข้อมูลเพิ่มเติมได้ที่ สายด่วนเงินออม โทร. 0 2049 9000
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-รัฐบาลจับมือ 4 ประเทศเพื่อนบ้าน กวาดล้างยาเสพติดพื้นที่สามเหลี่ยมทองคำต่อเนื่อง ปี 64 ยึดสารตั้งต้นยาเสพติด 482 ตัน ยาบ้ากว่า 618 ล้านเม็ด
วันพุธที่ 27 กรกฎาคม 2565
รัฐบาลจับมือ 4 ประเทศเพื่อนบ้าน กวาดล้างยาเสพติดพื้นที่สามเหลี่ยมทองคําต่อเนื่อง ปี 64 ยึดสารตั้งต้นยาเสพติด 482 ตัน ยาบ้ากว่า 618 ล้านเม็ด
รัฐบาลจับมือ 4 ประเทศเพื่อนบ้าน กวาดล้างยาเสพติดพื้นที่สามเหลี่ยมทองคําต่อเนื่อง ปี 64 ยึดสารตั้งต้นยาเสพติด 482 ตัน ยาบ้ากว่า 618 ล้านเม็ด
วันที่ 27 กรกฎาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวานนี้ (26 กรกฎาคม 2565) ว่า ครม.อนุมัติโครงการเสริมสร้างและยกระดับความร่วมมือกับประเทศเพื่อนบ้าน ในการยุติแหล่งผลิตยาเสพติดและทําลายเครือข่ายการค้ายาเสพติดระหว่างประเทศ ประจําปีงบประมาณ พ.ศ.2565 ของสํานักงานคณะกรรมการป้องกันและปราบปรามยาเสพติด (สํานักงาน ป.ป.ส.) ซึ่งเป็นโครงการต่อเนื่องมาตั้งแต่ปี พ.ศ.2558 โดยสนับสนุนงบประมาณสําหรับเป็นค่าใช้จ่ายในการปฏิบัติงานแก้ไขปัญหายาเสพติดในพื้นที่สามเหลี่ยมทองคํา เช่น ค่าเบี้ยเลี้ยง ค่าจัดซื้อยานพาหนะ ค่าอุปกรณ์ตรวจสารเสพติด ให้กับประเทศเพื่อนบ้าน 4 ประเทศ ได้แก่ เมียนมา 5.10 ล้านบาท ลาว 6.15 ล้านบาท กัมพูชา 2.15 ล้านบาท และเวียดนาม 2.60 ล้านบาท รวมทั้งสิ้น 16 ล้านบาท โดยเบิกจ่ายจากงบประมาณ พ.ศ.2565 งบเงินอุดหนุนของสํานักงาน ป.ป.ส.
โครงการนี้ สํานักงาน ป.ป.ส. ได้จัดทําขึ้นภายใต้ข้อตกลงว่าด้วยความร่วมมือด้านการบังคับใช้กฎหมายและการควบคุมยาเสพติด กับหน่วยงานกลางด้านยาเสพติดของประเทศเพื่อนบ้านทั้ง 4 ประเทศ โดยมีวัตถุประสงค์เพื่อเสริมสร้างความเข้มแข็งในการสกัดกั้นยาเสพติด สารตั้งต้น และเคมีภัณฑ์ ตั้งแต่ต้นทางไม่ให้เข้าสู่แหล่งผลิตในพื้นที่สามเหลี่ยมทองคํา และสกัดกั้นยาเสพติดจากแหล่งผลิตสู่ไทยและประเทศอื่นๆ
นางสาวรัชดากล่าวด้วยว่า ผลการดําเนินโครงการในปี 2564 ที่ผ่านมา หน่วยปฏิบัติการด้านยาเสพติดสามารถจับกุมคดียาเสพติดรายสําคัญได้ 1,217 คดี มีผู้ต้องหา 2,148 คน และตรวจยึดยาเสพติดได้จํานวนมาก อาทิ สารตั้งต้นและเคมีภัณฑ์ 482.3 ตัน ยาบ้า 618.3 ล้านเม็ด ไอซ์ 25.4 ตัน เฮโรอีน 6.9 ตัน คีตามีน 4.4 ตัน
รัฐบาลไทย-ข่าวทำเนียบรัฐบาล-มีผลแล้ว! บังคับใช้ระเบียบกองทุนสงเคราะห์ลูกจ้าง กรณีถูกนายจ้างเลิกจ้างเพราะโควิด ยื่นเรื่องขอรับเงินสงเคราะห์ได้
วันจันทร์ที่ 20 ธันวาคม 2564
มีผลแล้ว! บังคับใช้ระเบียบกองทุนสงเคราะห์ลูกจ้าง กรณีถูกนายจ้างเลิกจ้างเพราะโควิด ยื่นเรื่องขอรับเงินสงเคราะห์ได้
.....
นายสุชาติ ชมกลิ่น รมว. แรงงาน เผยปัญหาการเลิกจ้างของสถานประกอบการในช่วงการแพร่ระบาดของโควิด-19 ที่มีสถานประกอบการหลายแห่ง ไม่จ่ายค่าจ้าง และค่าชดเชยให้แก่ลูกจ้างตามที่กฎหมายกําหนด ทําให้ลูกจ้างได้รับความเดือดร้อน
ล่าสุด เว็บไซต์ราชกิจจานุเบกษา เผยแพร่ประกาศ คณะกรรมการกองทุนสงเคราะห์ลูกจ้าง ให้จ่ายเงินสงเคราะห์ได้เพิ่มขึ้น เพื่อบรรเทาความเดือดร้อนให้ผู้ถูกเลิกจ้าง เริ่มมีผลบังคับใช้ตั้งแต่ 16 ธ.ค. 64 เป็นต้นไป และให้มีผลย้อนหลัง ตั้งแต่วันที่ 1 มี.ค. 63 ครอบคลุมไปถึงวันที่ 28 ก.พ. 65 โดยให้ปรับเพิ่มเงินสงเคราะห์จากอัตราเดิม ดังนี้
.
กรณีลูกจ้างที่อายุงาน 120 วัน แต่ไม่เกิน 3 ปี ปรับจ่ายเงินสงเคราะห์จาก 30 เท่า เป็น 60 เท่าของอัตราค่าจ้างขั้นต่ํารายวัน
ลูกจ้างที่อายุงาน 3 ปี แต่ไม่เกิน 10 ปี ปรับจ่ายเงินจาก 50 เท่า เป็น 80 เท่าของอัตราค่าจ้างขั้นต่ํารายวัน
ลูกจ้างที่อายุงาน 10 ปีขึ้นไป ปรับจ่ายเงินจาก 70 เท่า เป็น 100 เท่าของอัตราค่าจ้างขั้นต่ํารายวัน
.
ส่วนกรณีเงินอื่นนอกจากค่าชดเชย ให้ปรับจากอัตรา 60 เท่า เป็น 100 เท่าของอัตราค่าจ้างขั้นต่ํา
.
ลูกจ้างที่เป็นผู้มีสิทธิได้รับเงินสงเคราะห์ตามระเบียบดังกล่าว สามารถขอรับเงินสงเคราะห์ ได้ที่สํานักงานสวัสดิการ และคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานคร พื้นที่ 1 - 10 หรือสอบถามเพิ่มเติมที่สายด่วนกระทรวงแรงงาน โทร. 1506
.
อ่านประกาศฉบับเต็ม คลิกhttp://www.ratchakitcha.soc.go.th/.../2564/E/307/T_0009.PDF
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างกำแพงป้องกันการกัดเซาะบนทางหลวงชนบทสาย อบ.3021 จังหวัดอุบลราชธานีแล้วเสร็จ
วันพฤหัสบดีที่ 21 เมษายน 2565
กรมทางหลวงชนบท ก่อสร้างกําแพงป้องกันการกัดเซาะบนทางหลวงชนบทสาย อบ.3021 จังหวัดอุบลราชธานีแล้วเสร็จ
พร้อมรับมือเหตุอุทกภัยในระยะยาวอย่างมีประสิทธิภาพ ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 7 (อุบลราชธานี) รายงานความคืบหน้าโครงการก่อสร้างกําแพงคอนกรีตป้องกันการกัดเชาะ (Slope Protection) บริเวณทางหลวงชนบทสาย อบ.3021 แยกทางหลวงแผ่นดินหมายเลข 202 บ้านนาเจริญ อําเภอเขมราฐ จังหวัดอุบลราชธานี หลังจากมีการจัดประชุมรับฟังความคิดเห็นของประชาชนและเริ่มดําเนินการก่อสร้าง เมื่อวันที่ 3 มีนาคม 2565 ที่ผ่านมา ปัจจุบันได้ดําเนินการแล้วเสร็จเป็นที่เรียบร้อยแล้ว ซึ่งกําแพงป้องกันการกัดเซาะจะช่วยชะลอกระแสน้ําและป้องกันผลกระทบต่อโครงสร้างทางกรณีเกิดเหตุอุทกภัยเมื่อเข้าสู่ฤดูฝน ประชาชนจึงสามารถสัญจรในเส้นทางดังกล่าวได้อย่างสะดวกปลอดภัยในทุกฤดูกาล ตามนโยบาย นายศักดิ์สยาม ชิดชอบ รัฐมนตรีว่าการกระทรวงคมนาคม ที่มอบหมายให้หน่วยงานในสังกัดกระทรวงฯ กําหนดแนวทางหรือมาตรการในการป้องกัน รับมือ และแก้ไขปัญหาอุทกภัยในระยะยาวให้เกิดมีประสิทธิภาพสูงสุด เพื่อป้องกันผลกระทบต่อเส้นทางในโครงข่ายและความปลอดภัยของประชาชนผู้ใช้เส้นทาง